
Către,

Comisia pentru industrii şi servicii 
AVIZ

asupra propunerii legislative pentru declararea zonei 

„Mehedinţiul de sub munte – zonă strategică de turism”

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare cu propunerea legislativă pentru declararea zonei „Mehedinţiul de sub munte – zonă strategică de turism”, transmisă cu adresa nr.Pl.-x 951 din 11 decembrie 2006 şi înregistrată sub nr.24/703/12.12.2006.


Camera Deputaţilor este Cameră decizională.


Senatul, în şedinţa din 6 decembrie 2006, a respins propunerea legislativă.


Consiliul Legislativ, cu avizul nr.1004/20.07.2006, a avizat favorabil acest proiect de lege.


Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă pentru declararea zonei „Mehedinţiul de sub munte – zonă strategică de turism” în şedinţa din   6 februarie 2007. 

Faţă de cele de mai sus, membrii comisiei au hotărât cu 19 voturi pentru respingere şi 3 voturi împotrivă avizarea nefavorabilă a propunerii legislative pentru declararea zonei „Mehedinţiul de sub munte – zonă strategică de turism”.

În raport cu obiectul şi conţinutul său, proiectul de lege face parte din categoria legilor ordinare.

          VICEPREŞEDINTE, 


                     SECRETAR,

                  Dr. Valeriu TABĂRĂ

                          Vasile MOCANU 

Întocmit: expert Adrian Goţa
